Otto Borchgrevinkfjellet

Otto Borchgrevinkfjellet er et fjell i den vestlige delen av fjellmassivet Sør-Rondane i Dronning Maud Land. Det ligger mellom Widerøefjellet og H.E. Hansenbreen, fem kilometer sør for Tanngarden. Fjellet har en utstrekning på ti kilometer og høyeste punkt måler 2390 moh.Borchgrevink, Mount GeoNames.org

Området ble fotografert fra fly under Operasjon Highjump i 1946–47. Kart over området, basert på de amerikanske flyfotografiene, ble utarbeidet av Norsk Polarinstitutt i 1957. Fjellet er oppkalt etter kaptein Otto Borchgrevink som i 1930-31 ledet en hvalfangstekspedisjon til Sørishavet med det flytende kokeriet «Antarctic». Ekspedisjonen kartla kysten av det antarktiske kontinentet fra 51°30' til 59° østlig lengde.

 Referanser 

Kategori:Fjell i Dronning Maud Land
Kategori:Artikler i Antarktis-prosjektet
Kategori:Sør-Rondane
Kategori:Fjell over 2000 meter
Kategori:Steder i Antarktis oppkalt etter nordmenn